Document ID: /roh_data/filtered/Billingualer_Corpus_interleaved-de-rm.jsonl.gz/519

This is a text translated from German to Rumantsch Grischun.
Richtplan-Entwurf geht in die Vernehmlassung

Der Entwurf des neuen kantonalen Richtplans, das wichtigste Instrument der kantonalen Raumplanung, geht ab dem 28. Mai in die öffentliche Planauflage und Vernehmlassung. Während zwei Monaten ist die Bevölkerung eingeladen, Einwändungen und Anregungen zu diesem behördenverbindlichen Dokument anzubringen.

Der Richtplan legt die Raumordnungs-Politik für die kommenden Jahre fest. Der Richtplan orientiert sich an den Prinzipien der Konzentration, der Vernetzung, der Kooperation, der haushälterischen Nutzung der Potenziale, der Sicherstellung einer nachhaltigen Entwicklung für den ganzen Kanton sowie an der optimalen Nutzung vorhandener Infrastrukturen. Angestrebt wird die Erhaltung und Förderung einer guten Lebensqualität aller und die Sicherstellung der wirtschaftlichen Entwicklung des gesamten Kantons.

Zwei Jahre Arbeit am Vernehmlassungsentwurf

Der alte Richtplan stammt aus dem Jahre 1982. In Anbetracht der tief greifenden wirtschaftlichen, ökologischen und sozialen Umwälzungen des vergangenen Jahrzehnts hatte die Regierung im Februar 1999 die Durchführung einer Richtplan-Revision beschlossen (Projekt Richtplan Graubünden 2000, RIP GR 2000). Dies entspricht auch dem Bundesgesetz über die Raumplanung , wo eine generelle Überprüfung des Richtplans alle zehn Jahre vorgesehen ist. Nach zwei Jahren liegt jetzt eine konsolidierte Projektvorlage (Vernehmlassungsentwurf) vor. Sie ist das Ergebnis der Anpassung des Rohentwurfs vom März 2000. Die Weiterentwicklung erfolgte gestützt auf eine Vorvernehmlassung im Frühjahr/Sommer 2000 bei Regionen, Verbänden, Organisationen und ausgewählten Gemeinden.

Die Bevölkerung ist zur Mitwirkung eingeladen

Der Richtplan wird vom 28. Mai bis 28. Juli im Kanton dezentral an rund 20 Orten aufgelegt. Die Auflage erfolgt in Zusammenarbeit mit den Regionen. Die genauen Auflageorte werden im Amtsblatt publiziert. Während der Auflagezeit können alle Interessierten den Richtplan einsehen und dazu seine Einwendungen und Anregungen machen. "Alle Interessierten" heisst nicht nur Einzelpersonen, sondern auch Vereine, Schulklassen, sonstige Personengruppen, Verbände, Parteien, Organisationen etc. Jede Einwändung und Anregung muss schriftlich mit Antrag und Begründung bis spätestens am 28. Juli (Poststempel) eingereicht werden. Es wurde ein spezielles Formular erarbeitet, das das Abfassen einer Stellungnahme erleichtert. Die eingegangenen Einwändungen werden (anonymisiert) im Internet publiziert (www.richtplan.gr.ch).

Gemeinden und Regionen erhalten den Richtplan zugeschickt

Sämtliche Gemeinden erhalten den Richtplan per Post zur Vernehmlassung zugeschickt. Die Gemeinden können ihre Stellungnahme bis zum 10. August (Poststempel) an die zuständige Region einreichen. Die Regionen - mit den bereits in den vergangenen zwei Jahren intensiv zusammengearbeitet wurde - verfassen in Kenntnis der Informationen aus den Stellungnahmen der Gemeinden bis zum 28. August (Poststempel) eine eigene Stellungnahme.

Ergänzende Vernehmlassung zum Thema Naturschutz bei den Gemeinden

Im Rahmen der Vorvernehmlassung vom Frühling/Sommer 2000 zeigte es sich, dass im Bereich Naturschutz ein Informations- und Transparenzdefizit vorhanden ist. In der Zwischenzeit wurde dieses Thema vertieft aufbereitet. Jede Gemeinde erhält eine Liste der Naturschutz-Objekte auf ihrem Gemeindegebiet mit verschiedenen Informationen (z.B. Bedeutung des Objekts, Umsetzung in der Ortsplanung, Vorhandensein von Bewirtschaftungs-, Dienstbarkeits- oder Schutzverträgen usw.) sowie einen Plan mit den Naturschutz-Objekten. Die Gemeinden haben dann die Möglichkeit, sich dazu in der Sache zu äussern.

Nachbarn und Bund werden miteinbezogen

Während der öffentlichen Planauflage und Vernehmlassung wird der Richtplan-Entwurf den Nachbarkantonen und -ländern zur Vernehmlassung unterbreitet. Gleichzeitig wird der Richtplan-Entwurf durch den Bund vorgeprüft.

Umstrittene Punkte

Es liegt in der Natur der Richtplanung, dass der Richtplan auch umstrittene Punkte umfasst. Mit diesen wird sich die Regierung beschäftigen, wenn die Ergebnisse der Vorprüfung durch den Bund sowie die Anregungen und Einwändungen aus der öffentlichen Planauflage und Vernehmlassung bekannt sind.

Richtplan schafft Handlungsfreiheiten und -spielräume

Im Unterschied zum alten Richtplan aus dem Jahre 1982 verzichtet der vorliegende Richtplan-Entwurf auf die konkrete Ausgestaltung von Projekten. Als richtungsweisendes Dokument skizziert er einerseits Inhalt und Projekte von kantonaler Bedeutung und gibt andererseits in Leitüberlegungen den Rahmen zur Realisierung von Projekten. Der Richtplan nimmt mögliche zukünftige Entwicklungen auf und schafft - unter Berücksichtigung der geltenden Gesetze - insgesamt Handlungsspielräume für Kanton, Regionen und Gemeinden.

Fachübergreifende Koordination im Richtplan

Auf etwa 160 Seiten werden rund 50 raumrelevante Themen behandelt. Die Themen- und Informationsvielfalt weist auf die Vielfältigkeit und Komplexität der fach- und raumübergreifenden Richtplanung hin. Ein zehnköpfiges Expertenteam sowie etwa 30 Mitarbeitende aus der Verwaltung haben in vier Redaktionsteams an diesem Projekt mitgearbeitet. Neben thematischen Übersichtskarten gibt die Richtplan-Karte im Massstab 1:100'000 einen gesamtkantonalen Überblick über den aktuellen Stand der Richtplanung. Durch die konsequente Anwendung moderner Informationstechnologien (geographische Informationssysteme) können die kartographisch festlegbaren Richtplan-Inhalte auch in die Grundlagenkarten 1:25'000 übertragen werden. Diese Zusatzinformationen sind an den Auflageorten einsehbar und werden bereits heute für Machbarkeitsstudien usw. verwendet.

"Wegweiser" zur Vernehmlassung

Eine spezielle Informationsbroschüre mit dem Namen "Wegweiser", die an alle Haushalte verteilt wird, gibt kurz darüber Auskunft, wozu Raumplanung und Richtplanung dient. Sie gibt einen Überblick über die wichtigsten Stossrichtungen des neuen Richtplans. Auf der Rückseite der Informationsbroschüre ist eine vereinfachte Richtplan-Karte dargestellt. Die öffentliche Vernehmlassung wird unterstützt durch Orientierungsveranstaltungen in den Regionen zu Beginn der Vernehmlassung. Während der Vernehmlassung finden nach Bedarf auch Sprechstunden statt. Die Daten werden in den regionalen Publikationsorganen publiziert.

Gremium: Departement des Innern und der Volkswirtschaft

Quelle: dt Amt für Raumplanung

Data: 21.05.2001

Il sboz dal plan directiv va en consultaziun

Il sboz dal nov plan directiv chantunal, l'instrument il pli impurtant da la planisaziun chantunala dal territori, vegn exponì publicamain ils 28 da matg e va en consultaziun a partir da quella data. Durant dus mais vegn la populaziun envidada da far objecziuns e da dar impuls envers quest document impegnativ per las autoritads.

Il plan directiv fixa la politica da planisaziun dals proxims onns. Il plan directiv s'orientescha tenor ils princips da la concentraziun, la colliaziun, la cooperaziun, il diever spargnus dals potenzials, la garanzia dal svilup persistent per l'entir chantun sco er l'utilisaziun optimala da las infrastructuras existentas. Cuntanscher vulan ins il mantegniment e la promoziun d'ina buna qualitad da viver per tuts e la garanzia d'in svilup economic da l'entir chantun.

Dus onns lavur per il sboz da consultaziun

Il vegl plan directiv datescha da l'onn 1982. En vista a las profundas midadas economicas, ecologicas e socialas dal davos decenni ha concludì la regenza il favrer 1999 da far ina revisiun dal plan directiv (project Plan directiv chantunal, PDChant GR 2000). Quai correspunda er a la lescha federala davart la planisaziun dal territori che prevesa ina examinaziun generala dal plan directiv mintga diesch onns. Suenter dus onns exista uss in project consolidà (sboz da consultaziun). El è il resultat da l'adattaziun dal sboz primar dal mars 2000. L'ulteriur svilup è succedì sin fundament d'ina consultaziun preliminara la primavaira/stad 2000 en las regiuns, federaziuns, organisaziuns ed en vischnancas selecziunadas.

La populaziun vegn envidada da cooperar

Dals 28 da matg fin ils 28 da fanadur vegn il plan directiv exponì publicamain en var 20 lieus decentrals. L'exposiziun succeda en collavuraziun cun las regiuns. Ils exacts lieus d'exposiziun vegnan publitgads en il Fegl uffizial dal chantun. Durant la perioda d'exposiziun pon tut las persunas interessadas prender invista en il plan directiv e far objecziuns e remartgas davart quel. "Tut las persunas interessadas" na signifitga betg mo persunas singulas, mabain er uniuns, classas da scola, ulteriuras gruppas da persunas, federaziuns, partidas, organisaziuns e.u.v. Mintga objecziun e mintga impuls sto vegnir inoltrà en scrit cun proposta e motivaziun fin il pli tard ils 28 da fanadur (bul postal). Per quest intent è vegnì elavurà in formular spezial che facilitescha la redacziun d'ina posiziun. Las objecziuns inoltradas vegnan publitgadas (en furma anonima) en l'internet (www.richtplan.gr.ch).

Il plan directiv vegn tramess a las vischnancas ed a las regiuns

A tut las vischnancas vegn il plan directiv tramess per posta per la consultaziun. Las vischnancas pon inoltrar lur posiziun fin ils 10 d'avust (bul postal) a la regiun cumpetenta. Las regiuns, cun las qualas ins ha collavurà intensivamain gia durant ils dus onns passads, redigian, conuschend ed essend infurmadas davart las posiziuns da las vischnancas, in'atgna posiziun fin ils 28 d'avust (bul postal).

Consultaziun cumplementara davart il tema protecziun da la natira tar las vischnancas

En il rom da la consultaziun preliminara da la primavaira/stad 2000 èsi sa demussà ch'igl exista in deficit d'infurmaziun e da transparenza sin il sectur da la protecziun da la natira. En il fratemp han ins elavurà quest tema a moda pli approfundada. Mintga vischnanca survegn ina glista dals objects da protecziun da la natira sin ses territori communal che cuntegna differentas infurmaziuns (p.ex. impurtanza da l'object, realisaziun en la planisaziun locala, existenza da contracts da cultivaziun, da servitut u da protecziun e.u.v.) sco er in plan cun ils objects da protecziun da la natira. Las vischnancas han silsuenter la pussaivladad da s'exprimer en chaussa.

Ils vischins e la confederaziun vegnan era integrads

Durant l'exposiziun publica dals plans e durant la consultaziun vegn il sboz dal plan directiv suttamess als chantuns e pajais vischins per la consultaziun. Il medem mument vegn examinà il sboz dal plan directiv tras la confederaziun.

Puncts contestads

Natiralmain cumpiglia il plan directiv er puncts contestads. Da quels vegn la regenza a s'occupar cur ch'èn enconuschents ils resultats da l'examinaziun preliminara tras la confederaziun sco er ils impuls e las objecziuns che derivan da l'exposiziun publica dals plans e da la consultaziun.

Il plan directiv creescha liberats d'agir

Cuntrariamain al vegl plan directiv da l'onn 1982 desista il preschent sboz dal plan directiv da concepir projects concrets. Sco document directiv skizzescha el d'ina vart il cuntegn ed ils projects d'impurtanza chantunala e metta da l'autra vart il rom per realisar projects, e quai faschond ponderaziuns da princip. Il plan directiv registrescha pussaivels svilups futurs e creescha - resguardond las leschas valaivlas - libertads generalas d'agir per il chantun, las regiuns e per las vischnancas.

Coordinaziun interdisciplinara en il plan directiv

Sin var 160 paginas èn vegnids tractads var 50 temas relevants per il territori. La varietad dals temas e da las infurmaziuns fa allusiun a la varietad e cumplexitad da la planisaziun interdisciplinara dal territori. In team d'experts da diesch persunas sco er var 30 collavuraturas e collavuraturs administrativs han collavurà a quest project en quatter teams da redacziun. Ultra da las chartas da survista tematica dat il plan da situaziun en la scala 1:100'000 ina survista davart il stadi actual da la planisaziun dal territori en l'entir chantun. Cun applitgar consequentamain las tecnologias modernas d'infurmaziun (sistem d'infurmaziun geografica) pon vegnir impurtads ils cuntegns determinabels en chartas, er en ils plans fundamentals 1:25'000. Da las infurmaziuns supplementaras pon ins prender invista als lieus d'exposiziun. Ellas vegnan duvradas gia oz per far studis davart la realisabladad e.u.v.

"Mussavia" tar la consultaziun

Ina broschura speziala d'infurmaziun cun num "Mussavia" che vegn distribuida en tut las chasadas, infurma curtamain a tge intents che la planisaziun dal territori e la planisaziun directiva servan. Ella dat ina survista da las direcziuns principalas dal nov plan directiv. A la vart davos da la broschura d'infurmaziun vegn represchentà in plan da situaziun simplifitgà. La consultaziun publica vegn sustegnida tras occurrenzas d'orientaziun en las regiuns a l'entschatta da la consultaziun. Tenor basegn han lieu uras da consultaziun durant la consultaziun. Las datas vegnan publitgadas en ils organs uffizials regiunals.

Gremi: departament da l'intern e da l'economia publica

Funtauna: rg uffizi da planisaziun

Data: 21.05.2001